Insiden telur Fraser Anning

Pada 16 Mac, 2019, senator Australia Fraser Anning dihentam telur ketika dia membuat kenyataan mengenai serangan Christchurch. Telur itu dihancurkan di belakang kepala Anning yang dilakukan oleh William Connolly pada saat persidangan di Moorabbin, Victoria yang secara serentak membuat penggambaran pada telefon bimbitnya. Sebagai tindak balas, Anning dua kali menumbuk remaja itu di muka. Connolly kemudian digelar sebagai "Eggboi" di media sosial. Eggboi kemudian dipuji sebagai wira dan orang ramai telah mula menyumbangkan wang untuk dia membeli lebih banyak telur.

Later belakang

Pada 15 Mac, 2019, seorang lelaki bersenjata berideologikan ketuanan kulit putih melepaskan tembakan dan membunuh lebih 50 orang di Masjlid Al-Noor, dan Pusat Islam Linwood, Christchurch di New Zealand. Sejurus selepas itu, Senator Australia haluan kanan jauh dan bebas Fraser Anning mengeluarkan kenyataan rasmi yang secara meluas dikecam di dalam dan di luar Australia kerana Islamofobia dan tidak sensitif kepada mangsa serangan pengganas. Sehari selepas kenyataannya, petisyen yang meminta pengusirannya dari parlimen Australia telah mengumpulkan 250,000 tandatangan. Laman rasmi Anning di Facebook turut dibanjiri serangan oleh netizen rakyat Malaysia dengan deras.

Detik insiden

Pada 16 Mac, 2019 Anning mengadakan sidang akhbar di Moorabbin, Melbourne, di mana beliau mencadangkan bahawa penyebab serangan terhadap orang Muslim di New Zealand adalah berpunca dari keganasan Islam itu sendiri. Semasa taklimat ini, remaja itu menyelinap masuk ke dalam bilik dan kemudiannya mengganggu Anning dengan memecahkan telur di kepalanya sambil merakam insiden dengan telefonnya. Anning kemudian memukul remaja itu, yang terus merekodkan kejadian dengan telefonnya, sehingga Anning menumbuknya lagi. Selepas itu, beberapa kakitangan dan penyokong Anning bergelut remaja itu, menjatuhkan dia ke lantai, dan mula menendang remaja itu ketika dia berada dia terbaring.

Remaja itu ditangkap oleh Polis Victoria, dan dibebaskan kemudian hari tanpa pertuduhan.

Reaksi
 Sebuah GoFundMe mula menyokong yuran ikat jamin Willy dan mengalakkan dia membeli lebih banyak telur, serta mendakwa telah menaikkan A$ 10,000 di dalam tempoh 24 jam.

 Selepas video kejadian tersebar di media sosial, ramai orang menyebarkan mesej sokongan kepada remaja itu.

 Perdana Menteri Australia Scott Morrison mencadangkan bahawa "kuasa penuh undang-undang" perlu digunakan bagi tindakan ke atas Anning.

 Seruan oleh Ahli Parlimen Malaysia untuk mengharamkan Anning dari melawat dan memasuki negara Malaysia

Lihat juga
 Pembunuhan beramai-ramai di Masjid Christchurch

Rujukan

Keganasan
Islamofobia